REPUBLIKA HRVATSKA

VIROVITIČKO-PODRAVSKA ŽUPANIJA

 Srednja škola Marka Marulića Slatina

 33520 Slatina, Trg Ruđera Boškovića 16

KLASA: 112-03/20-01/03

URBROJ: 2189-78-01/1-20-01

Slatina, 10. prosinca 2020.

Temeljem članka 94. Statuta Srednje škole Marka Marulića Slatina ravnatelj Srednje škole Marka Marulića Slatina dana 10. prosinca 2020. godine donio je

**Pravila ponašanja na internetu za učenike, roditelje i nastavnike**

**Članak 1.**

Pravila ponašanja na internetu Srednje škole Marka Marulića Slatina (u daljnjem tekstu: Pravila) obvezuju učenike, roditelje, nastavnike i djelatnike Srednje škole Marka Marulića Slatina u međusobnoj elektroničkoj komunikaciji.

**Članak 2.**

U virtualnoj zbornici i učionicama u online komunikaciji vrijede pravila koja inače vrijede i u našem stvarnom školskom okruženju.

**Članak 3.**

Prisustvovanje sjednicama Nastavničkog vijeće, Razrednog vijeća i nastavi na daljinu je obvezno, što znači da nastavnici i učenici trebaju redovito nazočiti sjednicama i nastavi te izvršavati svoje zadatke.

**Članak 4.**

Kako bi komunikacija u virtualnoj zbornici i virtualnim učionicama bila primjerena, potrebno je pridržavati se sljedećih uputa:

* u virtualnom okruženju ponašajte se kao i u školi, što podrazumijeva pristojno ponašanje, međusobno uvažavanje, prihvaćanje različitosti i lijepo izražavanje;
* pri dopisivanju koristite gramatička i pravopisna pravila hrvatskoga jezika;
* sudionici na internetu su odgovorni za sve što pišu, objavljuju ili komentiraju te svojim potpisom stoje iza sadržaja kojeg objave;
* unutar virtualne učionice objavljivati samo one sadržaje koji su vezani uz nastavu i nastavne teme prema uputama nastavnika;
* strogo je zabranjeno psovati, lagati, vrijeđati, prijetiti, diskriminirati te se nasilno ponašati
* strogo je zabranjena neprimjerena komunikacija prema profesorima i drugim učenicima;
* svaka neprimjerena online komunikacija i objavljivanje neprimjerenih sadržaja bit će kažnjeno pedagoškom mjerom koja je predviđena pravilnikom;
* učenici moraju biti pažljivi prilikom objave podataka na Internetu jer time utječu na svoju sigurnost i zaštitu svoje privatnosti;
* svi moraju poštivati autorska prava, odnosno tuđe radove ne smiju prikazivati kao svoje, niti nedozvoljeno preuzimati tuđe radove s Interneta;
* na online sastancima, pri spajanju uživo, osim primjerene komunikacije obratite pozornost na svoju okolinu u kojoj ćete boraviti dok razgovarate;
* na online sastancima, odaberite radno okruženje, osigurajte si privatnost, izolirajte od buke i ne unosite svoju privatnost na video pozive;
* na online sastancima i video pozivima primjereno se odjenite za poslovnu suradnju kao da ste u školi i ponašajte se primjereno odgojno obrazovnoj ustanovi.

**Članak 5.**

Svaki oblik neprimjerene komunikacije i/ili ponašanja biti će zabilježen te će za posljedicu imati postupanje u skladu s Pravilnikom o kriterijima za izricanje pedagoških mjera.

**Članak 6.**

Ove Pravila se primjenjuju od 10. prosinca 2020. godine i objavit će se na oglasnoj ploči škole.

 Ravnatelj:

Ivan Roštaš, prof.

 \_\_\_\_\_\_\_\_\_\_\_\_\_\_\_\_\_\_